105.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 454 της 14/16 Σεπτ. 1988 (ΦΕΚ Α΄ 206) Αναδιάρθρωση, σύσταση, οργάνωση και λειτουργία κεντρικών και περιφερειακών Υπηρεσιών του Υπουργείου Δημόσιας Τάξης και άλλες διατάξεις».  Έχοντας υπόψη: 1.Τις διατάξεις: α.Του άρθρ. 11 παρ. 1, εδαφ. α, β και δ του Νομ. 1481/1984 (ΦΕΚ Α΄-152) «Οργανισμός Υπουργείου Δημόσιας Τάξης», όπως αντικαταστάθηκε με το άρθρ. 1 παρ. 1 του Νομ. 1590/1986 (ΦΕΚ Α΄- Σελ. 16,582(β) Τεύχος 1171-Σελ. 46 γ.Του Π.Δ. 137/1986 (ΦΕΚ Α΄-151) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης». 2.Την αριθ. 628/88 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Άρθρ.1.-(Αντικαθίσταται η παρ. 3 του άρθρ. 8 του Π.Δ. 95/1987, ανωτ. αριθ. 88). Άρθρ.2.-(Αντικαθίσταται η παρ. 8 του άρθρ. 8 του Π.Δ. 95/1987, ανωτ. αριθ. 88). Άρθρ.3.-(Προστίθεται παρ. 9 στο τέλος του άρθρ. 8 του Π.Δ. 95/1987). Άρθρ.4.-(Αντικαθίσταται η παρ. 3 του άρθρ. 38 του Π.Δ. 161/1988, κατωτ. σελ. 24,91019). Άρθρ.5.-1.Στο Υπουργείο Δημόσιας Τάξης συνιστάται Γραφείο Ελέγχου Ετοιμότητας το οποίο υπάγεται απευθείας στον Υπουργό και έχει ως αποστολή τον έλεγχο της ετοιμότητας των κεντρικών και περιφερειακών Υπηρεσιών του Υπουργείου Δημόσιας Τάξης. Το Γραφείο στελεχώνεται με αστυνομικό προσωπικό και εκτελεί τα καθήκοντά του σύμφωνα με τις εντολές του Υπουργού. 2.Ιδρύεται Αστυνομικό Τμήμα Αερολιμένα Αθηνών (Σπάτων) με έδρα τον Αερολιμένα και εδαφική αρμοδιότητα τον περιφραγμένο χώρο αυτού. Το Τμήμα υπάγεται στην Υποδιεύθυνση Αστυνομίας Κρωπίας. 3.Στην Υποδιεύθυνση Εγκληματολογικών Ερευνών της Διεύθυνσης Ασφάλειας Αττικής συνιστάται και λειτουργεί Τμήμα Διοικητικού, το οποίο χειρίζεται τα θέματα προσωπικού, αλληλογραφίας, χρηματικού και υλικού. 4.Οι προϊστάμενοι των Τμημάτων των Διευθύνσεων των Κλάδων του Υπουργείου Δημόσιας Τάξης έχουν βαθμό Αστυνομικού Διευθυντή ή Αστυνομικού Υποδιευθυντή ή Αστυνόμου Α΄. 5.Για την πρόσληψη αστυνομικού προσωπικού ειδικών καθηκόντων της Ελληνικής Αστυνομίας, τα υπάρχοντα κενά στις οργανικές θέσεις όλων των βαθμών κάθε κατηγορίας του προσωπικού αυτού λογίζονται ως κενά στον εισαγωγικό βαθμό της οικείας κατηγορίας. Η πλήρωση των κενών στον εισαγωγικό βαθμό δεν αποτελεί κώλυμα για την εξέλιξη του προσωπικού αυτού, σύμφωνα με τις ισχύουσες διατάξεις.  4.Α.α.103-105 Υπουργείο Δημόσιας Τάξης (Οργανικές Διατάξεις)   165 Άρθρ.6.-1.(Αντικαθίστανται οι παρ. 1α και 2 του άρθρ. 80 του Π.Δ. 582/84, ανωτ. αριθ. 71). 2.Το Γραφείο Γενικής Αστυνόμευσης των Αστυνομικών Τμημάτων των Γενικών Αστυνομικών Διευθύνσεων και των Αστυνομικών Διευθύνσεων, πέραν των αρμοδιοτήτων που προβλέπονται στην παρ. 2 του άρθρ. 77 του Π.Δ. 582/84, χειρίζεται και τις υποθέσεις των εγκλημάτων κατά της ζωής των άρθρ. 301, 302 και 304 Α Π.Κ., σωματικών βλαβών των άρθρ. 308, 308Α, 309, 310, 311, 313, 314 και κατά της προσωπικής ελευθερίας των άρθρ. 325, 328, 330, 331, 332, 333 και 334 Π.Κ. 3.Τα Αστυνομικά Τμήματα και τα Τμήματα Ασφάλειας συνεργάζονται μεταξύ τους και παρέχουν, αμοιβαίως, την αναγκαία συνδρομή, για την εξιχνίαση των εγκλημάτων, τόσο κατά το αρχικό στάδιο της προανάκρισης, όσο και κατά την πορεία αυτής. 4.Οι Γενικοί Αστυνομικοί Διευθυντές και Αστυνομικοί Διευθυντές νομών μπορούν να αναθέτουν, με διαταγή τους, στις Υπηρεσίες Ασφάλειας την προανάκριση και την εξιχνίαση εγκλημάτων ή συμβάντων, τα οποία λόγω της βαρύτητας, του τρόπου, των μέσων και των ειδικών συνθηκών τέλεσής τους συγκινούν ιδιαίτερα την κοινή γνώμη ή είναι δυνατόν να επηρεάσουν δυσμενώς το αίσθημα ασφάλειας των πολιτών ή απαιτούν εξειδικευμένη ή παρατεταμένη ενέργεια προς αποκάλυψη των δραστών και συλλογή των απαραιτήτων στοιχείων για την παραπομπή των υποθέσεων στη δικαιοσύνη. Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.   